proxectonos/corpus_dominio_legal_administrativo_tmp huggingface dataset:
12/11/2013 | Administración LocalMunicipal
Ames
Aprobación inicial da modificación de diversas ordenanzas reguladoras de prezos públicos

En sesión plenaria celebrada o 31 de outubro de 2013 prestouse aprobación inicial á modificación das ordenanzas reguladoras de prezos públicos que a continuación se indican. - Ordenanza reguladora do prezo público polos servizos culturais e deportivos. - Ordenanza reguladora do prezo público pola utilización das instalacións deportivas e culturais de propiedade municipal. - Ordenanza reguladora do prezo público pola prestación do servizo das escolas infantís municipais do Concello de Ames. - Ordenanza reguladora do prezo público pola prestación do servizo de talado e roza nas franxas de seguridade definidas no Plan para a protección do espazo rural e dos asentamentos de poboación no Concello de Ames. Mediante o presente anuncio sométense a exposición pública por prazo de 30 días hábiles aos efectos de exame e reclamacións. Para o suposto de non presentarse ningunha reclamación, o acordo de aprobación inicial da modificación quedaría elevado a definitivo de xeito automático. Ames, 4 de novembro de 2013 O alcalde, Santiago V. Amor Barreiro
12/11/2013 | Administración LocalMunicipal
Carballo
Aprobación inicial da modificación das Ordenanzas Fiscais nº 10 e 17

O Concello de Carballo, na sesión plenaria ordinaria de data 28/10/2013, adoptou, entre outros, os seguintes acordos: - A aprobación inicial da modificación da Ordenanza Fiscal nº 10 do Concello de Carballo, reguladora da Taxa pola prestación do servizo da resde de sumidoiros e depuración de augas residuais. - A aprobación inicial da modificación da Ordenanza Fiscal nº 17 do Concello de Carballo, reguladora da taxa polo subministro e acometida á rede xeral de abastecemento de auga potable. Procédese a anunciar a apertura do trámite de exposición pública da modificación das devanditas Ordenanzas durante un prazo de 30 días hábiles, a contar desde o seguinte ao da inserción do presente anuncio da súa aprobación inicial no Boletín Oficial da Provincia, para a interposición de alegacións. De non se teren presentado alegacións, as modificacións das Ordenanzas consideraranse tacitamente aprobadas, sen necesidade de novo acordo plenario, e entrarán en vigor, unha vez publicado o anuncio da súa aprobación definitiva co texto íntegro das modificacións operadas no B. O. P., o día primeiro de xaneiro de 2014. Carballo, 30 de outubro de 2013 O Alcalde, Evencio Ferrero Rodriguez
12/11/2013 | Administración LocalMunicipal
Ferrol
Urbanismo
Aprobación inicial do proxecto de expropiación por taxación conxunta dos bens e dereitos para a execución parcial da urbanización da Avenida 19 de Febreiro en Serantes

A Xunta de Goberno Local, na sesión que tivo lugar o día 14 de outubro de 2013, acordou a aprobación inicial do proxecto de expropiación por taxación conxunta dos bens e dereitos necesarios para a execución parcial da urbanización da avenida 19 de febreiro, na zona de Serantes (proxecto de travesía na DP-3612 Aneiros a Cabana, 1ª fase, PK 0+00 a PK 0+300 e acordos complementarios, e facer as publicacións e notificacións regulamentarias. Consonte ao disposto no artigo 143 da Lei 9/2002, de 30 de decembro, de ordenación urbanística e protección do medio rural de Galicia, o expediente exponse ao público polo prazo dun mes, contado a partir do día seguinte á inserción do anuncio no Diario Oficial de Galicia, para que aqueles que poidan resultar interesados formulen as observacións e reclamacións que consideren convenientes, en particular no que atinxe á titularidade ou valoración dos seus respectivos dereitos, debendo achegar a documentación acreditativa do seu dereito no devandito prazo e podendo achegar os ditames periciais que xulgue pertinente. O expediente pódese consultar nas oficinas da Xerencia de Urbanismo do Concello de Ferrol, sito na rúa María, núm.52-54, 5º andar. Para xeral coñecemento, e para os efectos das alegacións oportunas no dito prazo, exponse a seguinte relación de bens e dereitos a expropiar: A presente notificación surtirá os efectos previstos no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, para todos aqueles interesados ós que non se lles puidera practicar a notificación ou resulten descoñecidos no expediente. Ferrol, 28 de outubro de 2013 O alcalde Asdo.: José Manuel Rey Varela
12/11/2013 | Administración LocalMunicipal
Teo
Información pública modificación reglamento acción social

O Pleno municipal, na sesión ordinaria de 28 de outubro de 2013, acordou modificar o “Regulamento de acción social para os traballadores e traballadoras do concello de Teo”, publicado no BOP nº 72, do 16/04/2013. De acordo co exposto e para dar cumprimento ao previsto no artigo 49 da Lei 7/1985, de 2 de abril, sométese o expediente a información pública mediante anuncio no BOP e no taboleiro de edictos da Corporación, durante o prazo de 30 días, contado a partir do día seguinte á publicación deste anuncio no BOP de A Coruña, co obxecto de que toda persoa interesada poida formular as reclamacións e suxerencias que estime oportunas, podendo ser consultado o expediente na Secretaría do concello. No suposto de que non se formulen reclamacións durante a exposición pública, quedará aprobado definitivamente o Regulamento modificado. En Teo, a 29 de outubro de 2013 Josefa Lourdes Zalduondo Crosas
12/11/2013 | Administración LocalMunicipal
Aranga
Secretaría - Intervención
Aprobacion provisional da ordenanza municipal do servizo de axuda no fogar

Polo pleno municipal, na sesión ordinaria do día 31 de outubro de 2013, acordouse derogar expresamente o Regulamento do servizo de axuda no fogar do concello de Aranga aprobado o 24 de xuño de 2009 e modificado mediante acordo do 30 de xuño de 2010. Na mesma sesión, acordouse aprobar a nova Ordenanza municipal do servizo de axuda no fogar do concello de Aranga, que se expón ao público polo prazo de trinta días a contar dende o seguinte á inserción deste anuncio no Boletín Oficial da Provincia, a efectos de que os interesados poidan presentar as alegacións e suxerencias que estimen pertinentes. De non presentarse alegacións, o acordo de aprobación quedará elevado a definitivo. Aranga, 31 de outubro de 2013 O alcalde: Asdo: Alberto Platas Álvarez
12/11/2013 | Administración LocalMunicipal
Coirós
Modificación da Ordenanza da taxa pola recollida de lixo

ANUNCIO O Pleno da Corporación Municipal deste Concello, en sesión extraordinaria realizada o sete de novembro de dous mil trece, adoptou acordo de modificación do artigo 5.2 da Ordenanza fiscal reguladora da taxa sobre recollida de lixo ou residuos sólidos urbanos. De conformidade co artigo 17 do RDL 2/2004, do 5 de marzo, o devandito acordo e expediente queda exposto ó público durante o prazo de 30 días, durante os cales os interesados poderán examinalo e presentar as reclamacións que consideren oportuno. Se non se presentasen reclamacións ou alegacións ao mesmo, considerarase definitivamente aprobada. Coirós, 8 de novembro de 2013. O ALCALDE Asdo.: Francisco Quintela Requeijo
21/11/2013 | Administración LocalProvincial
Deputación Provincial da Coruña
Secretaría Xeral. Servizo de Contratación
Subministración de uniformes para o persoal condutor do Parque Móbil

A) organismo: Excma. Deputación Provincial da Coruña. B) Dependencia que tramita o expediente: Servizo de Contratación C) número de expediente: PCO.001.2013.01922 2. Obxecto do contrato: SUBMINISTRACIÓN DE UNIFORMES PARA O PERSOAL CONDUTOR DO PARQUE MÓBIL 3. Prazo de EXECUCIÓN: Un mes. A) Tramitación: ordinaria B) Procedemento: aberto (con multiplicidade de criterios de adxudicación). 5. PRESUPOSTO: Presuposto sen IVE: 4.125,62 euros; B) IVE ao 21%: 866,38 euros; C) TOTAL (A+B): 4.992,00 euros 6. Garantía provisional: non se esixe.7. Garantía definitiva: 5% del precio base de licitación: 206,28 €. 8. Requisitos específicos do contratista: Ver cláusulas 7 e 10 do Prego. A) Data límite de presentación de ofertas: en horas de oficina de 9.00 a 13.00 h dentro do prazo de 15 días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. C) MOSTRAS: Esixidas VARIANTES: Admitidas ata tres; versarán sobre: MODELOS www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 7 de novembro de 2013 O PRESIDENTE, O SECRETARIO, Diego Calvo Pouso José Luis Almau Supervía
21/11/2013 | Administración LocalMunicipal
Narón
Departamento de Obras e Urbanismo
Licenza de obra AR-210/2012

Solicitouse por LIANYING LORA TAMAYO PARAIRE, licenza municipal para acondicionamento de local para dedicalo a café-bar, emprazado na Estrada de Castela nº 74 - baixo, cumplindo co disposto no art.36 apartado a) nº 5 do Regulamento Xeral de Policía de Espectáculos Públicos e Actividades Recreativas de 27 de Agosto de 1982, sométese o expediente orixinado a información pública, podendo ser examinado no departamento de obras e Urbanismo deste Concello polo prazo de VINTE DIAS hábiles -que comezará a contarse dende o seguinte ao da inserción do presente Edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón, 14 de novembro de 2013. O Secretario Xeral, Alfonso de Prado Fernández-Canteli.
21/11/2013 | Administración LocalMunicipal
A Pobra do Caramiñal
Publicación anexos ficheiros de datos de carácter persoal

Aprobado inicialmente por el Pleno de este Ayuntamiento en sesión ordinaria celebrada el día 6 de xuño de 2013 o Regulamento de ficheros de datos de carácter persoal do Concello de A Pobra do Caramiñal, sometido a información pública por un período de trinta días mediante anuncio publicado no BOP nº 120, de 26 de xuño de 2013, sin que fora presentada durante o citado período alegación algunha, procedeuse á publicación íntegra do texto normativo a efectos da súa entrada en vigor no BOP nº 176, de 16 de setembro de 2013. A fin de cumprimentar o establecido na Lei Orgánica 15/1999, do 13 de decembro, de Protección de Datos de Carácter Persoal (en adiante LOPD), así como no seu Regulamento de desenvolvemento, procédese á publicación dos ficheiros, creados, modificados e suprimidos, de datos de carácter persoal do Concello de Pobra do Caramiñal, e dos seus correspondentes anexos: 1.1. Creación de novos ficheiros de carácter persoal denominados: Ficheiro: PATRIMONIO BENS RÚSTICOS E URBANOS. Ficheiro: EXPEDIENTES URBANISMO Ficheiro: BIBLIOTECA. Ficheiro: PARTICIPANTES EN ACTIVIDADES CULTURAIS. Ficheiro: FICHAS DE INTERVENCIÓN DA POLICÍA LOCAL. Ficheiro: TRÁFICO. Ficheiro: REXISTRO XERAL Ficheiro: PARTICIPANTES EN ACTIVIDADES DEPORTIVAS. Ficheiro: MUSEO. Ficheiro: OIX. Ficheiro: RECADACIÓN Ficheiro: INTERVENCIÓN Ficheiro: REXISTRO DE ANIMAIS POTENCIALMETE PERIGOSOS Ficheiro: REXISTRO XUNTA Ficheiro: OMIC Ficheiro: ASESORAMENTO XURÍDICO Á MULLER. Ficheiro: FICHEIRO SOCIAL DO CAD Ficheiro: CAD PSICOLOGO Ficheiro: USUARIOS SIUSS Ficheiro: VOLUNTARIOS CAD Ficheiro: EDUCACIÓN FAMILIAR Ficheiro: ATENCIÓN TEMPERÁ Ficheiro: PARTICIPANTES EN ACCIÓNS DE PROMOCIÓN DO EMPREGO Ficheiro: AGENTES DE PROMOCIÓN ECONÓMICA Ficheiro: AXENDA ALCALDÍA Ficheiro: USUARIOS DO MERCADO E DO MERCADILLO Ficheiro: REXISTRO DE ASOCIACIÓNS. Ficheiro: ARQUIVO.1.2. Modificando os ficheiros de carácter persoal xa inscritos: Ficheiro: CONTABILIDAD Ficheiro: PADRÓN Ficheiro: RENTAS Ficheiro: NÓMINA 1.3. Suprimindo o ficheiro ALISTAMIENTOS. A Pobra do Caramiñal, 13 de novembro de 2013 O Alcalde Asdo. Isaac Maceiras Rivas ANEXOS a) MODIFICACIÓNS. Ficheiro: CONTABILIDAD b) SUPRESIÓN DE FICHEIROS Elimínanse os datos por non ser necesarios na actualidade. Método de destrución: arquivo histórico. c) CREACIÓN DE FICHEIROS POBRA DO CARAMIÑAL, 13 de NOVEMBRO de 2013
21/11/2013 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Corrección de erros, convocatoria para a participación na programación da rede cultural da Deputación da Coruña para o ano 2014

7.4.- O prazo de presentación dos documentos xustificativos da realización das actuacións rematará, para os concellos e entidades o 15 de febreiro de 2014. Se considerarán incumprimento das bases da convocatoria as accións e omisións que se indican de seguido, que darán lugar á imposición das sancións que se indican: a.- A presentación da documentación xustificativa despois do prazo establecido na base sétima e dará lugar á imposición das seguintes sancións: • Se a documentación se presenta entre o 16 de febreiro e o 15 de marzo de 2014: multa por importe equivalente ao 5% do importe da aportación da Deputación nas actuacións xustificadas fóra de prazo. • Se a documentación se presenta entre o 16 de marzo e o 15 de abril de 2014: multa por importe equivalente ao 10 % do importe da aportación da Deputación nas actuacións xustificadas fóra de prazo. • Se a documentación se presenta entre o 16 de abril e o 15 de maio de 2014: multa por importe equivalente ao 15% do importe da aportación da Deputación nas actuacións xustificadas fóra de prazo. • Se a documentación se presenta entre o 16 de maio e o 30 de setembro de 2014: multa por importe equivalente ao 30% do importe da aportación da Deputación nas actuacións xustificadas fóra de prazo. Despois desta data non se fará ningún pago.7.4.- O prazo de presentación dos documentos xustificativos da realización das actuacións rematará, para os concellos e entidades o 15 de febreiro de 2015. Se considerarán incumprimento das bases da convocatoria as accións e omisións que se indican de seguido, que darán lugar á imposición das sancións que se indican: a.- A presentación da documentación xustificativa despois do prazo establecido na base sétima e dará lugar á imposición das seguintes sancións: • Se a documentación se presenta entre o 16 de febreiro e o 15 de marzo de 2015: multa por importe equivalente ao 5% do importe da aportación da Deputación nas actuacións xustificadas fóra de prazo. • Se a documentación se presenta entre o 16 de marzo e o 15 de abril de 2015: multa por importe equivalente ao 10 % do importe da aportación da Deputación nas actuacións xustificadas fóra de prazo. • Se a documentación se presenta entre o 16 de abril e o 15 de maio de 2015: multa por importe equivalente ao 15% do importe da aportación da Deputación nas actuacións xustificadas fóra de prazo. • Se a documentación se presenta entre o 16 de maio e o 30 de setembro de 2015: multa por importe equivalente ao 30% do importe da aportación da Deputación nas actuacións xustificadas fóra de prazo. Despois desta data non se fará ningún pago. A Coruña, 18 de novembro de 2013 O PRESIDENTE O SECRETARIO Diego Calvo Pouso José Luis Almau Supervía
21/11/2013 | Administración LocalMunicipal
Narón
Departamento de Obras e Urbanismo
Aprobación inicial dos Estatutos e Bases de Actuación do Polígono 1 determinado no Plan de Sectorización do ámbito I establecido na Modificación Puntual do Solo Rústico Apto para Urbanizar do contorno do Pol. Ind. Río do Pozo

A Xunta de Goberno local en sesión que tivo lugar o día 14.11.2013 aprobou inicialmente os Estatutos e Bases de Actuación do Polígono 1 determinado no Plan de Sectorización do ámbito I establecido na M. P. do SRAU do contorno do Pol. Ind. do Río do Pozo, cunha superficie total de 65.157,00 m2, presentados por Yolanda Esperanza Zaura Cameron, na súa condición de representante da entidade Cementos Tudela Veguín S. A. En cumprimento do establecido no artigo 155.2 da Lei 9/2002, de 30 de decembro, de ordenación urbanística e protección do medio rural de Galicia, o expediente sométese a información pública durante un prazo de vinte días a contar dende o día seguinte á última publicación que se leve a cabo, que será a realizada nun dos xornais de maior circulación logo de ser publicada BOP. Durante este prazo os interesados poderán consulta-lo expediente no Servizo de Urbanismo deste Concello (6º andar) e formular por escrito as alegacións que xulguen oportunas. Narón, 14 de novembro de 2013 O alcalde José M. Blanco Suárez.
21/11/2013 | Administración LocalProvincial
Deputación Provincial da Coruña
Secretaría Xeral. Servizo de Contratación
Modificación da composición da mesa de contratación permanente da Deputación Provincial da Coruña

O Pleno da Deputación Provincial da Coruña, na sesión plenaria ordinaria celebrada o 25 de outubro de 2013, adoptou, entre outros, o seguinte acordo que se transcribe literalmente: “Ratificar a Resolución da Presidencia nº 18189 con data do 3 de outubro de 2013, pola que se designa a composición da Mesa de Contratación Permanente da Deputación Provincial da Coruña, cuxo texto se transcribe literalmente: “1º) Modificar a Resolución da Presidencia nº 15036 de data 12 de agosto de 2011, pola que se designa a composición da Mesa de Contratación Permanente da Deputación Provincial da Coruña respecto dos procedementos de contratación abertos e restrinxidos e os procedementos negociados con publicidade a que se refire o artigo 177.1 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, (ratificada polo Pleno en sesión Plenaria ordinaria de data 16 de setembro de 2011), no senso de substituir ao Xefe do Servizo de Patrimonio e Contratación, D. Cheikh Oumar Rodriguez Guzman Belhani pola Xefa do Servizo de Contratación, Dª Isidora Carmen Viviana Rocio Guraliuc El Argoubi, de modo que a composición da Mesa de Contratación Permanente da Deputación Provincial da Coruña, queda integrada polas seguintes persoas: 2º) Dispor a publicación do presente acordo no Boletín Oficial da Provincia, de conformidade co disposto no artigo 21.4 do Real Decreto 817/2009, de 8 de maio, polo que se desenvolve a Lei 30/2007, de 30 de outubro, de Contratos do Sector Público.” A Coruña, 8 de novembro de 2013 O PRESIDENTE, O SECRETARIO, Diego Calvo Pouso José Luis Almau Supervía
21/11/2013 | Administración LocalMunicipal
Carral
Corrección de erro material (omisión dunha páxina) no expediente do orzamento xeral do Concello para o ano 2013

Logo de detectarse que, no expediente do orzamento xeral do Concello de Carral para 2013 sometido a aprobación, se omitiu materialmente por erro a páxina do anexo de persoal na que se conteñen as retribucións complementarias (complemento de destino e complemento específico) do persoal funcionario do Concello (páxina entre a 159 e 160, á que lle corresponde por tanto a numeración 159bis). Tendo en conta que se trata dunha mera omisión material por erro, e que a inclusión no expediente da páxina elidida non modifica o orzamento, xa que os correspondentes conceptos están incluídos nas partidas de gasto oportunas aprobadas definitivamente, polo que non sería necesario seguir o procedemento xeral determinado nos artigos 168 e seguintes do TRLRFL. Tendo asemade en conta que o artigo 105.2 da lei 30/1992, de 26 de novembro, de réxime xurídico das Administracións Públicas e do procedemento administrativo común, establece que “Las Administraciones públicas podrán, asimismo, rectificar en cualquier momento, de oficio o a instancia de los interesados, los errores materiales, de hecho o aritméticos existentes en sus actos.”, O Pleno do Concello, na súa sesión do 25 de outubro de 2013 adoptou os seguintes acordos: 1.- Corrixir o devandito erro material por omisión, detectado no expediente do orzamento xeral do Concello para 2013, e incluir no anexo de persoal a páxina 159 bis co contido indicado.2.- Inserir un anuncio no Boletín Oficial da Provincia da Coruña dando conta deste acordo para o coñecemento das persoas interesadas e remitir unha copia del á Administración Xeral do Estado e outra á Xunta de Galicia, simultaneamente ao envío ao boletín oficial da provincia da Coruña. Segundo o artigo 170.2 TRLRFL “Contra la aprobación definitiva del presupuesto podrá interponerse directamente recurso contencioso-administrativo, en la forma y plazos que establecen las normas de dicha jurisdicción”. Carral, 12 de novembro de 2013 O ALCALDE José Luis Fernández Mouriño
21/11/2013 | Administración LocalMunicipal
Boqueixón
Modificación presupostaria 2013

ANUNCIO DO CONCELLO DE BOQUEIXÓN Modificación presupostaria Na sesión do Pleno ordinario que tivo lugar o 13 de novembro de 2013 acordouse modificar o presuposto xeral municipal para o ano 2013. Dito expediente estará exposto ó público na Secretaría-Intervención do Concello polo prazo de 15 días hábiles, que se contarán desde o día seguinte ó da publicación deste anuncio no Boletín Oficial da Provincia. Durante este período poderanse formular as reclamacións que se consideren oportunas, que deberán ir dirixidas ó alcalde desta corporación. Este acordo considerarase definitivo no caso de non presentarse reclamacións. Boqueixón, 14 de novembro de 2013. O alcalde Jesús Sanjuás Mera
21/11/2013 | Administración LocalMunicipal
Ordes
Trámite de exposición pública para apertura e posta en funcionamento de “centro tecnolóxico de compensadores de dilatación” no Lg. O Cano, Leira, Ordes, promovido por Macoga, SA

Trámite de exposición pública para apertura e posta en funcionamento de “centro tecnolóxico de compensadores de dilatación” no Lg. O Cano, Leira, Ordes, promovido por Macoga, SA Macoga, SA solicitou desta Alcaldía licenza municipal para apertura e posta en funcionamento dun “centro tecnolóxico de compensadores de dilatación” no Lg. O Cano, Leira, concello de Ordes, cumprindo o disposto no art.8.3 do Decreto 133/2008, do 12 de xuño, no que se regula a avaliación da incidencia ambiental, sométese a información pública por período de vinte días hábiles, coa fin de que durante o mesmo –que comezará a contarse dende a publicación do último anuncio no Boletín Oficial de Provincia ou no DOGA - poidan examinar o expediente, na Secretaría deste concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Ordes, 19 de novembro de 2013 O Alcalde, Asdo.: Manuel Regos Boquete
21/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.21049 Solicitude de concesión de augas públicas presentada por José Pereira Rial (Muxía)

Expediente: DH. A15.21049 Domingo Benito Benedikt Habid Ngomo, co DNI XXXXXXXXX, solicita de Augas de Galicia a concesión dun aproveitamento de augas públicas coas características: SOLICITANTE: Domingo Benito Benedikt Habid Ngomo CAUDAL MEDIO EQUIVALENTE: 0,085 litros/segundo CAUDAL MÁXIMO: 2.666,67 m3/ano DESTINO: Rega (8.000 m2 da parcela 351, polígono507 do catastro) ORIXE: Manancial situado na parcela 186, polígono 55 do catastro. LUGAR: O Castro PARROQUIA: Frixe (Santa Locacia) CONCELLO: Muxía (A Coruña) O aproveitamento solicitado consiste na captación de auga do manancial arriba indicado, situado no lugar do Castro, parroquia de Frixe, no concello de Muxía (A Coruña). A auga discorre por un leito natural atravesando no seu percorrido a linde entre as parcelas 251 e 262, de novo a 251, a pista e a parcela 250 ata chegar á parcela 351, na cal se rega un pasteiro de 8.000 m2 O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste servizo, situadas na rúa Tomiño, número 16 – baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 6 de novembro de 2013 O xefe do servizo territorial Ángel Gómez Rey
21/11/2013 | Administración LocalMunicipal
Ordes
Publicidade modificación prezo público por asistencia a cursos de educación de adultos

Aprobada pola Xunta de Goberno Local de 7 de novembro de 2013 a modificación do artigo 1º do prezo público por asistencia a cursos de educación de adultos organizados polo Concello de Ordes, exponse ao público para xeral coñecemento. A actividade obxecto do presente prezo público está constituída pola realización de cursos destinados á formación de adultos coa finalidade de preparar os exames para a obtención do título de que se trate e que periodicamente convoca a Xunta de Galicia. Ordes, a 11 de novembro de 2013 Asdo./ O Alcalde Manuel Regos Boquete
21/11/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Corrección de erros no calendario laboral 2014

Servizo: Traballo e Economía Social Asunto: Corrección de erros do calendario laboral para o ano 2014 Observado un erro na resolución do 30 de outubro de 2013 desta Xefatura Territorial –publicada no Boletín Oficial da Provincia da Coruña núm.207, do 30 de outubro de 2013– pola que se determinan as festas laborais de carácter local de todos os concellos da provincia da Coruña para o ano 2014, e concretamente na determinación dun dos festivos co-rrespondentes ao Concello de Rianxo, cómpre modificar a dita resolución do seguinte xeito:  Na páxina 4/5 do anuncio número 13/13023, onde di: “Rianxo: 4 de febreiro. Martes de Entroido”, debe dicir: “Rianxo: 4 de marzo. Martes de Entroido”. A Coruña, 5 de novembro de 2013. A xefa territorial de Traballo e Benestar M.ª Fernando Anibal Panareda Muntaña
21/11/2013 | Administración LocalMunicipal
Santiago de Compostela
Sección Municipal de Contratación
Licitación das obras de mellora da mobilidade e accesibilidade do barrio de Vista Alegre, fase I (ámbito zonas I e II) Licitación das obras de mellora da mobilidade e accesibilidade do barrio de Vista Alegre, fase I (ámbito zonas I e II)

OBXECTO DO CONTRATO: Obras de Mellora da mobilidade e accesibilidade do barrio de VISTA ALEGRE, FASE I (ÁMBITO ZONAS I e II), incluidas no Programa Urbana Santiago Norte, cofinanciado pola Unión Europea con cargo ao Fondo Europeo de Desenvolvemento Rexional (FEDER), dentro do Eixo número 5 (Desenvolvemento sostible local e urbano) do Programa Operativo do FEDER en Galicia para o periodo 2007-2013. REFERENCIA DO EXPEDIENTE: CON/92/2013. TIPO DE LICITACIÓN: 1.246.942’24 euros. PRAZO DE EXECUCIÓN: Establécese un prazo de execución de 10 meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Grupo G, Subgrupo 6, Categoría E. DOCUMENTACIÓN: Copy Nino. R/Feáns, nº 19. Tlfno.: 981-58.89.38. INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario ata un máximo de 1.000 euros. Santiago de Compostela, 12 de novembro de 2013. O ALCALDE, Asdo.: Ángel Currás Fernández
21/11/2013 | Administración LocalMunicipal
As Pontes de García Rodríguez
Secretaría
Decreto de substitución na Presidencia da Xunta de Goberno Local do día 08 de novembro de 2013

En data 08/11/2013 o alcalde ditou o decreto nº 2129/2013, -asinado tamén polo oficial maior, Felipe Vázquez García, que deu fe- cuxo texto literal é o seguinte: O alcalde ten que ausentarse do concello, por motivos persoais, o día 08/11/2013 e non poderá asistir á Xunta de Goberno Local convocada para as 12:30 horas. De acordo co Decreto 1489/2011, do 27 de xuño, a primeira tenente de alcalde é a concelleira María Montserrat García Chavarría. O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. De acordo con iso, RESOLVO: 1. Designar como substituta na presidencia da Xunta de Goberno Local que terá lugar o día de hoxe, 08/11/2013, ás 12:30 horas, á primeira tenente de alcalde, María Montserrat García Chavarría.2. Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3. Dar conta deste decreto ao Pleno da Corporación na primeira sesión que celebre consonte ao previsto na normativa vixente”. As Pontes de Manuel Julian Oanea Colimba, 08 de novembro de 2013 O alcalde Valentín González Formoso
21/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.42136 Solicitude de concesión de augas públicas presentada por José Melchor Val Varela (Santiso)

Expediente: DH. A15.42136 Ivett Nosea Tolarechipi, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: SOLICITANTE: Ivett Nosea Tolarechipi CAUDAL: 0,475 litros/segundo DESTINO: Muíño fariñeiro ORIXE: Derivación do río Furelos a carón da parcela 830 polígono 32 do concello de Santiso LUGAR: Pontenova PARROQUIA: A Ponte Arcediago (San Xoán) CONCELLO: Santiso (A Coruña) Solicita a legalización dun aproveitamento de augas para abastecer a un muíño fariñeiro localizado na parcela 830 polígono 32 do concello de Santiso, no lugar de Pontenova, parroquia de Arcediago. As instalacións constan dunha presa de mampostería sobre o río que deriva as augas cara a canle de derivación e as leva ata o muíño. Ao comezo da canle existe un aliviadoiro que devolve o exceso de auga cara o río e colocarase una pedra que limite a sección de paso da canle para regular o caudal de entrada. A canle ten unha lonxitude de 150 m e unha anchura de 1 m. O muíño consta de cinco entradas de auga dende a canle. No interior do edificio será necesario renovar pezas de varios depósitos. No caso de que fose necesario limitar máis a entrada de auga na canle, colocarase unha comporta ao carón da pedra de regulación antes citada ou reducirase a sección de paso coa devandita pedra. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiso ou nas oficinas deste servizo, situadas na rúa Tomiño, número 16 – baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 7 de novembro de 2013 O xefe do servizo territorial Ángel Gómez Rey
21/11/2013 | Administración LocalProvincial
Deputación Provincial da Coruña
Secretaría Xeral. Servizo de Contratación
Subministración de 11 estacións de traballo con destino ao departamento de Artes Gráficas do IES Calvo Sotelo

A) organismo: Excma. Deputación Provincial da Coruña. B) Dependencia que tramita o expediente: Servizo de Contratación C) número de expediente: PCO.001.2013.00781 2. Obxecto do contrato: SUBMINISTRACIÓN DE 11 ESTACIÓNS DE TRABALLO CON DESTINO AO DEPARTAMENTO DE ARTES GRÁFICAS DO IES CALVO SOTELO 3. Prazo de EXECUCIÓN: Un mes. A) Tramitación: ordinaria B) Procedemento: aberto (con multiplicidade de criterios de adxudicación). 5. PRESUPOSTO: Presuposto sen IVE: 12.024,79 euros; B) IVE ao 21%: 2.525,21 euros; C) TOTAL (A+B): 14.550,00 euros 6. Garantía provisional: non se esixe.7. Garantía definitiva: 5% do prezo de adxudicación IVE excluido.8. Requisitos específicos do contratista: Ver cláusulas 7 e 10 do Prego. A) Data límite de presentación de ofertas: en horas de oficina de 9.00 a 13.00 h dentro do prazo de 15 días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. C) MOSTRAS: Non se esixen VARIANTES: Admitidas ata tres; versarán sobre: MODELOS www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 8 de novembro de 2013 O PRESIDENTE, O SECRETARIO, Diego Calvo Pouso José Luis Almau Supervía
21/11/2013 | Administración LocalMunicipal
Santa Comba
Aprobación definitiva de expediente de modificación orzamentaria

Aprobación definitiva de expediente de modificación orzamentaria Transcorrido o prazo de 15 días para someter a exposición pública o expediente de modificación de créditos 1/2013, de competencia do Pleno, coa modalidade de transferencia de créditos, non téndose presentado reclamacións ao mesmo, enténdese elevado a definitivo o acordo de aprobación inicial adoptado polo Pleno da Corporación o 26/09/2013. Consonte ao artigo 169.3 do RDL 2/2004, do 5 de marzo, polo que se aproba o texto refundido da Lei reguladora das facendas locais (TRLRFL), en relación ao seu artigo 177.2, procédese a publicar o resumo por capítulos estado de gastos do orzamento de 2013, co seguinte detalle: ESTADO DE GASTOS ESTADO DE INGRESOS De conformidade cos artigos 171 e 177.2 do TRLRFL, contra o acordo de aprobación definitiva poderá interpoñerse directamente recuso contencioso-administrativo, nos termos e prazos fixados na Lei da xurisdición contencioso-administrativa. Santa Comba, 13 de novembro de 2013. O alcalde-presidente Asdo.: Antonio Manuel Landeira Gallardo
21/11/2013 | Administración LocalMunicipal
As Pontes de García Rodríguez
Secretaría
Decreto de substitución na presidencia da Xunta de Goberno Local do día 6 de novembro de 2013

En data 07/11/2013 o alcalde ditou o decreto nº 2105/2013, -asinado tamén polo oficial maior, Felipe Vázquez García, que deu fe- cuxo texto literal é o seguinte: O alcalde ten que ausentarse do concello, por motivos persoais, o día 06/11/2013 e non poderá asistir á Xunta de Goberno Local convocada para as 13:00 horas. De acordo co Decreto 1489/2011, do 27 de xuño, a primeira tenente de alcalde é a concelleira María Montserrat García Chavarría. O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. De acordo con iso, RESOLVO: 1. Designar como substituta na presidencia da Xunta de Goberno Local que terá lugar o día de hoxe, 06/11/2013, ás 13:00 horas, á primeira tenente de alcalde, María Montserrat García Chavarría.2. Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3. Dar conta deste decreto ao Pleno da Corporación na primeira sesión que celebre consonte ao previsto na normativa vixente”. As Pontes de Andrei Gabriel Allan Zarkitou, 07 de novembro de 2013 O alcalde Valentín González Formoso
21/11/2013 | Administración LocalMunicipal
Boqueixón
Aprobacion inicial do orzamento xeral do Concello de Boqueixón para o exercicio 2014

Aprobado inicialmente polo Pleno da Corporación, en sesión ordinaria que tivo lugar o 13 de novembro de 2013, o Orzamento Xeral do Concello, o Cadro de Persoal e a Relación de Postos de Traballo para o exercicio 2014, en cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ó público na Secretaría-Intervención deste Concello polo prazo de 15 días hábiles, que empezarán a contarse desde o seguinte ó da inserción do presente anuncio -no Boletín Oficial da Provincia- a fin de que durante o mesmo os interesados poidan formular as reclamacións que consideren pertinentes. As reclamacións deberán dirixirse ó Sr. Alcalde desta Corporación. Boqueixón, 14 de novembro do 2013 O alcalde Jesús Sanjuás Mera
21/11/2013 | Administración LocalMunicipal
Coirós
Padrón aguas 3º trimestre

Mediante acordo da Xunta de Goberno Local de data 31 de outubro de 2013, aprobouse o padrón da taxa municipal de abastecemento e saneamento de auga, do terceiro trimestre de 2013. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse potestativamente recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. Coirós, 7 de novembro de 2013 O ALCALDE Asdo.: Francisco Quintela Requeijo
27/11/2013 | Otras Entidades y Anuncios ParticularesUniversidades
Universidade da Coruña
Escola Politécnica Superior
Anuncio de resolución da suspensión da matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común e, en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da Resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. Ferrol, 20 de novembro de 2013 Asdo: Alberto Ramil Rego
27/11/2013 | Administración LocalMunicipal
Curtis
Padrón fiscal de saneamento, depuración e abastecemento de auga, 3º trimestre 2013

A Xunta de Goberno Local, o 15 de novembro de 2013, por unanimidade de todos os seus membros presentes, adoptou o seguinte acordo: “1º.- Aprobar o padrón fiscal da taxa pola prestación do servizo municipal de augas correspondente ao terceiro trimestre do ano 2013.2º.- Expoñer ao público o padrón de usuarios do ano 2013, trimestre 3º, por un importe de 71,317,08 € (s/canon), ascendendo a 84.750,43 € co canon incluído, polo prazo dun mes dende esta publicación. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria.3º.- Contra o padrón de usuarios todos os interesados poderán interpor recurso de reposición, segundo o disposto no artigo 14 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquera outro recurso que se estime conveniente.4º.- O pagamento farase efectivo no prazo dun mes a contar dende o día seguinte en que remate o período de exposición pública no BOP, nas entidades financeiras colaboradoras, considerándose este o período voluntario de ingreso. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, cun recargo de apremio reducido do 10 por cento, ou, no seu caso, o recargo de apremio ordinario do 20 por cento e os correspondentes intereses de demora. Non obstante, o recargo será do 5 por cento e non se esixirán xuros de mora se a débeda se paga antes de recibila notificación de providencia de constrinximento.” Teixeiro, 19 de novembro de 2013. O alcalde en funcións Victor Diego Oñoro Ganancias
27/11/2013 | Administración LocalMunicipal
Cerceda
Secretaría
Baixa de oficio no padrón municipal de habitantes

Esta Alcaldía comprobou que as persoas que se relacionan máis abaixo, empadroadas neste concello, non residen neste termo municipal durante a maior parte do ano, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, ábrese un prazo de 15 días, que empezará a contar desde o día seguinte de publicar este anuncio no Boletín Oficial da Provincia da Coruña, para que as persoas interesadas presenten ante esta Alcaldía as alegacións que consideren oportunas respecto á súa situación no padrón de habitantes. Despois de que remate o dito prazo, informámolos de que continuaremos cos trámites relativos á baixa de oficio no padrón de habitantes de Cerceda. Cerceda, 19 de novembro de 2013 O alcalde José García Liñares
27/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.13284 AENA AEROPUERTOS, S. A. de conformidade co artigo 261 do Regularnento do dominio público hidráulico, solicita a modificación da autorización outorgada por Augas de Galicia en data 16/05/2011 consecuencia dun novo vertido de augas industriais e pluviais procedentes da ampliación da plataforma de estacionamento de aeronaves zona sur do aeroporto de Santiago de Compostela asentado no lugar de Lavacolla (t. m. Santiago de Compostela). As augas residuais industriais e pluviais procedentes da nova plataforma de estacionamento de aeronaves zona sur do aeroporto de Santiago de Compostela (434.686 m 3 /ano), son tratadas tras a súa recollida por unha recia de drenaxe con arquetas de recollida, no seguinte sistema de depuración: • Separador de hidrocarburos constituído polos seguintes dispositivos: - Cámara de entrada construida en formigón recuberta de pintura impermeabilizante, de 150 m 3 de capacidade con reixa de desbaste autolimpiable para sólidos maiores de 5 mm. - Cámara separadora de aceites e graxas, hidrocarburos e sólidos en suspensión, construida en formigón recuberta con pintura impermeabilizante y con placas separadoras. - Cámara de hidrocarburos con placas coalescentes deseñada para un caudal nominal de 1,2 m 3 /s. - Cámara de augas limpas. • Balsa de tormentas de dimensións 60 x 24,1 x 3,5 m e 5.061 m 3 de capacidade. • Arqueta de toma de mostras con medidor de caudal. As augas residuais industriais e pluviais depuradas son vertidas a un regato afluente do rego de Lavacolla-afluente do río Sionlla (cunea do río Tambre), a través dun conduto de polietileno de 600 mm de diámetro e 95 m de lonxitude. As coordenadas UTM do punto de vertido destas augas pluviais depuradas ao regato afluente do rego de Lavacolla - afluente do río Sionlla son as seguintes: X=547.052; Y=4.749.046 (datum ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial de Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 7 de novembro de 2013 O xefe da Área de Vertidos Asdo.: Manuel Morato Miguel
27/11/2013 | Administración LocalMunicipal
Carballo
Información pública de actividade sometida á avaliación ambiental: reconstrución e ampliación de aserradoiro existente

Ao abeiro do artigo 8.3 do Decreto 133/2008, de 12 de xuño, de avaliación da incidencia ambiental, sométese a información pública por un período de vinte días a seguinte actividade: Expediente: 116/2013 Actividade. Actividade: Reconstrución e ampliación dun aserradoiro existente. Situación: A Canosa, nº 58, Rus, Carballo. Solicitante: Justa Isabel Maria Isabel Sanchez Vasconcellos Corujeira. A información pública será mediante un anuncio no Diario Oficial de Galicia, no Boletín Oficial da provincia e exposición no taboleiro de anuncios do concello. A apertura do trámite de información pública notificarase persoalmente aos veciños e titulares de dereitos inmediatos ao lugar da localización proposta, para os efectos de que poidan alegar o que consideren oportuno. Carballo, 20 de novembro de 2013 O alcalde, Evencio Ferrero Rodríguez